Tiziri d isem n teqcict-nni , Tiziri dessah d tiziri teḍwa ɣef lqaƐa , d tucbiḥt , d tuzyint , ayen akk yelhan yella-d ɣer-s sebḥan win ittixelqen , ur tesƐara tamtilt-is deg taddaet-is ger tizyiwin-is. Anda tebɣu tƐedda madden akk tetten-tt s wallen-nsen , d tameṭṭut neɣ d argaz . aṭas id ttibɣan aṭas id-tt-imennan d leḥlal-is , maca nettat ul-is yewwi-t yiwen kan seg asmi llan deg uɣerbaz alemmas . Aseggas aneggaru deg uɣerbaz alemmas , ula d nettat tnuda-d fell-as tayri , yella deg wawal ulac ṭṭejra ur ihuzz waḍu terẓa tuggdi d leƐyub n tmetti.